Document ID: /roh_data/filtered/Billingualer_Corpus_interleaved-de-rm.jsonl.gz/887

This is a text translated from German to Rumantsch Grischun.
Zweisprachiger Unterricht: Regierung unterstützt befristeten Schulversuch in Trin

Die Gemeinde Trin führt eine romanische Primarschule. Seit über 25 Jahren ist der Unterrichtsanteil in deutscher Sprache höher als an anderen romanischsprachigen Schulen. In den nächsten sechs Jahren wird der Anteil an deutschsprachigen Lektionen nochmals deutlich steigen. Die Regierung hat einen befristeten Schulversuch genehmigt: Demnach werden Mathematik bereits ab der 1. Klasse und in der 1. bis 3. Klasse neu je zwei zusätzliche Lektionen in Deutsch unterrichtet. Der bisher deutschsprachige Realienunterricht (Geographie, Geschichte und Naturlehre) in der 5. und 6. Klasse findet hingegen wieder auf Romanisch statt. Der geplante Ausbau der deutschen Sprache in der Primarschule in Trin lässt sich auf der Oberstufe, die gemeinsam mit Tamins geführt wird, nicht kompensieren; dafür ist sie zu klein. Deswegen erfüllt dieses Modell auch nicht die bestehenden "Richtlinien zur zweisprachigen Führung von Schulen oder einzelnen Klassenzügen im Sinne einer partiellen Immersion" wie dies beispielsweise der Schulversuch in Samedan tut.

Der Schulversuch in Trin wird systematisch evaluiert. In sechs Jahren wird gestützt auf das Ergebnis definitiv entschieden.

Der hohe Anteil an deutschsprachigen Lektionen in der Primarschule Trin ist auf die Zusammenlegung der beiden Volksschul-Oberstufen Trin-Tamins zurückzuführen. Aus organisatorischen Gründen mussten damals, 1978, das Fach Mathematik und zwei Lektionen Realien bereits in der 5. und 6. Klasse in Deutsch unterrichtet werden. In neuster Zeit haben zudem zwischen Eltern und Lehrern immer wieder Diskussionen um die Schulsprache in Trin stattgefunden.

Vernehmlassungen an den Bund

- Eidgenössisches Departement für Umwelt, Verkehr, Energie und Kommunikation: Die Regierung beantragt in ihrer Vernehmlassung an das Bundesamt für Verkehr, das Konzessionsgesuch der Skilifte Feldis AG für den Bau einer Sesselbahn Feldis-Mutta als Ersatz für die heutige Anlage zu genehmigen.

- Eidgenössisches Departement für Umwelt, Verkehr, Energie und Kommunikation: Die Regierung hat keine wesentlichen Einwände gegen den Entwurf der "Verordnung über den grenzüberschreitenden Verkehr mit gentechnisch veränderten Organismen" eingebracht.

- Eidgenössisches Departement des Innern: Die Regierung beurteilt den Entwurf zur Änderung der "Verordnung über die berufliche Alters-, Hinterlassenen- und Invalidenvorsorge" grundsätzlich positiv. Speziell begrüsst werden die Regelungen in den Übergangsbestimmungen betreffend Mindestumwandlungssatz und ordentliches Rentenalter. Auf diese konkreten Zahlen haben die Pensionskassen gewartet.

- Eidgenössisches Finanzdepartement: Die Totalrevision des Anlagefondsgesetzes (neu: Bundesgesetz über die kollektiven Kapitalanlagen) wird aus finanzpolitischen Überlegungen begrüsst. Damit wird der Fonds- und Finanzplatz Schweiz attraktiver gestaltet, schreibt die Regierung in ihrer Vernehmlassung an die Eidgenössische Bankenkommission.

Aus Gemeinden und Regionen

- Breil / Brigels: Die Regierung hat die Nutzungsplanung für den neuen Golfplatz "Tschuppina" samt Golfübungsanlagen rund um den Brigelsersee genehmigt (18-Loch-Golfplatz plus 9-Loch-Übungsanlage). Die Beschwerde der Umweltorganisationen WWF, Pro Natura und SL wurde durch die Regierung abgewiesen.

- Saas i.P: Das Projekt für den Neubau der Sporthalle "Quadera" ist genehmigt worden. Der kantonale Baubeitrag beträgt rund 600'000 Franken.

- Sportevent: Die Regierung hat die Streckenführung des Swisspower Gigathlon 2004 vom 3. Juli bewilligt. Die Rennvelo-Strecke führt von Vicosoprano über die Pässe Maloja und Albula nach Sils i.D, die Mountainbike-Strecke führt von Sils i.D. über Versam, Safien und Vals nach Flims. Bevor sich die Läufer auf den Weg machen von Flims nach Bad Ragaz messen sich die Schwimmer im Caumasee.

Strassenprojekte

Die Regierung hat für rund 6,6 Millionen Franken verschiedene Bauarbeiten an Strassenabschnitten und Brücken auf dem Bündner Strassennetz genehmigt:

- Soazza innerorts (Pont de la Colomba-Cà Mantovani)

- A 13, San Bernardino Nord-Reichenau (Tunnel Traversa, Traversabrücke, Traversa Süd-Abfahrtsrampe Rofla, Tunnel Rofla)

- Albulastrasse

- Julierstrasse (Rona-Crap)

- Prättigauerstrasse (Fideris Au-Inner Äuli)

- Umfahrung Klosters (Tschägibach-Sunnibergbrücke, Anschluss Selfranga)

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 13.05.2004

Instrucziun bilingua: la regenza sustegna a Trin l'experiment da scola limità

La vischnanca da Trin maina ina scola primara rumantscha. Dapi passa 25 onns è però la part da l'instrucziun en lingua tudestga pli auta ch'en autras scolas rumantschas. Ils proxims sis onns vegn la part da las lecziuns tudestgas a s'augmentar anc ina giada cleramain. La regenza ha approvà in experiment da scola limità. En quel vegnan instruidas en tudestg la matematica gia a partir da la 1. classa ed en la 1. fin 3. classa da nov mintgamai duas lecziuns supplementaras. L'instrucziun da realias (geografia, istorgia ed instrucziun da la natira) en la 5. e 6. classa ch'è fin ussa vegnida dada en tudestg, succeda perencunter puspè en rumantsch. L'extensiun planisada da la lingua tudestga en la scola primara da Trin na sa lascha betg cumpensar sin il stgalim superiur che vegn manà ensemen cun Tumein; per quai è quel memia pitschen. Perquai n'ademplescha quest model er betg las directivas chantunalas existentas "per manar scolas bilinguas u singulas partiziuns da classas en il senn d'ina immersiun parziala" sco che quai vegn per exempel fatg tar l'experiment da scola a Samedan.

L'experiment da scola a Trin vegn evaluà sistematicamain. En sis onns vegn decidì definitivamain sin basa dal resultat.

La gronda part da las lecziuns tudestgas en la scola primara da Trin sto vegnir attribuida a la fusiun dals dus stgalims superiurs da la scola populara da Trin e da Tumein. Per motivs organisatoris han da quel temp, l'onn 1978, stuì vegnir instruids en tudestg il rom matematica e duas lecziuns da realias gia en la 5. e 6. classa. L'ultim temp hai adina puspè dà discussiuns tranter geniturs e las persunas d'instrcuziun davart la lingua da scola da Trin.

Consultaziuns a la confederaziun

- Departament federal per ambient, traffic, energia e communicaziun: La regenza pretenda en sia consultaziun a l'uffizi federal da traffic d'approvar la dumonda da concessiun dals runals Veulden SA per construir ina sutgera Veulden-Mutta che remplazza il stabiliment odiern.

- Departament federal per ambient, traffic, energia e communicaziun: La regenza n'ha inoltrà naginas resalvas essenzialas cunter il sboz da la "ordinaziun davart il traffic transcunfinal cun organissems geneticamain modifitgads".

- Departament federal da l'intern: La regenza dat en general in giudicament positiv davart la midada da la "ordinaziun davart la prevenziun professiunala per vegliadetgna, survivents ed invaliditad". Spezialmain beneventadas vegnan las regulaziuns en las disposiziuns transitorias concernent la tariffa da conversiun minimala e la vegliadetgna ordinaria da renta. Las cassas da pensiun han spetgà questas cifras concretas.

- Departament federal da finanzas: La revisiun totala da la lescha davart ils fonds d'investiziun (nov: lescha federala davart las investiziuns collectivas da chapital) vegn beneventada or dal puntg da vista da la politica da finanzas. Uschia vegnia la Svizra pli attractiva sco plazza da fonds e da finanzas, scriva la regenza en sia consultaziun a la cumissiun federala da bancas.

Da vischnancas e regiuns

- Breil: La regenza ha approvà la planisaziun d'utilisaziun per la nova plazza da golf "Tschuppina" inclusiv ils stabiliments per exercitar da dar golf enturn il lai da Breil (plazza da golf da 18 foras e plazza d'exercizi da 9 foras). Il recurs da las organisaziuns per l'ambient WWF, Pro Natura e fundaziun svizra per la protecziun da la cuntrada è vegnì refusà da la regenza.

- Saas en il Partenz: Il project per construir da nov la halla da sport "Quadera" è vegnì approvà. La contribuziun da construcziun chantunala importa var 600 000 francs.

- Occurrenza da sport: La regenza da approvà il traject dal swisspower gigatlon 2004 dals 3 da fanadur. Il traject per velos da cursa maina da Vicosoprano sur ils pass dal Malögia e da l'Alvra a Seglias, il traject per mountainbikes maina da Seglias sur Versomi, Stussavgia e Val S. Pieder a Flem. Avant che las curriduras ed ils curridurs prendan la via da Flem a Bogn Ragaz sut ils pes, sa mesiran las nudadras ed ils nudaders en il lai da Cauma.

Projects da vias

Per var 6,6 milliuns francs ha la regenza approvà differentas lavurs da construcziun vi da trajects da vias e punts da la rait da vias dal Grischun:

- Soazza en il vitg (Pont de la Colomba-Cà Mantovani)

- A 13, San Bernardin nord - La Punt (tunnel Traversa, punt Traversa, Traversa sid, rampa d'access Rofla, tunnel Rofla)

- via da l'Alvra

- via dal Güglia (Rona-Crap)

- via dal Partenz (Fideris Au-Inner Äuli)

- sviament da Claustra (Tschägibach-Sunnibergbrücke, access Selfranga)

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 13.05.2004